**DJEČJI VRTIĆ „MORSKA VILA“**

**NIN**

KLASA: 601-02/23-

URBROJ**:** 2198/

Nin, 9. svibnja 2023. godine

Temeljem članka 7. Pravilnika o upisu djece i o mjerilima upisa u Dječji vrtić „Morska vila“ Nin, Upravno vijeće Dječjeg vrtića „Morska vila“ Nin na 7. sjednici održanoj 9. svibnja 2023. godine donosi

**P L A NA U P I S A**

**za 2023./2024. pedagošku godinu**

U pedagoškoj godini 2023./2024. godini na području Grada Nina u Dječji vrtić „Morska vila“ Nin planira se upisati sljedeći broj djece:

OBJEKT VRTIĆA SLOBODNA

MJESTA

**Matični vrtić - Nin Cjelodnevni 10 -satni jaslični program 10**

(od 1 do 3 godine života)

**Matični vrtić - Nin Cjelodnevni 10 -satni vrtićki program**  **8**

(od 3 godine života do polaska u školu)

**Program predškole 250-sati godišnje**

(za djecu u godini pred polazak u školu koja **22**

nisu uključena u redovni vrtićki program)

**Područni objekt - Kraći program u trajanju od 3 sata**

Poljica Brig od 3 godine do polaska u školu **20**

Ukoliko ostane dovoljno slobodnih mjesta za upis djece u matičnom objektu u Ninu, ili broj djece prijavljene za kraći program u trajanju od 3 sata u PO Poljica Brig bude manji od 10, odgojno – obrazovna skupina u područnom objektu u Poljica Brigu neće se formirati.

Dokumenti potrebni za upis:

**OSNOVNA DOKUMENTACIJA**

1. RODNI LIST ILI IZVADAK IZ MATICA ROĐENIH – preslika

2. UVJERENJE O MJESTU PREBIVALIŠTA DJETETA (ne starije od mjesec dana) ili OSOBNA ISKAZNICA DJETETA – preslika

3. OSOBNE ISKAZNICE RODITELJA/SKRBNIKA – preslike

**DOKUMENTI KOJIMA SE DOKAZUJU ČINJENICE BITNE ZA OSTVARIVANJE PREDNOSTI KOD UPISA**

**1***. za dijete roditelja invalida Domovinskog rata*: rješenje o statusu invalida Domovinskog rata –

preslika

**2***. Za dijete zaposlenih roditelja i redovite studente / učenike* – potvrdu poslodavca o zaposlenju roditelja, odnosno potvrdu HZMO, za roditelje zaposlene u inozemstvu službeni prijevod odgovarajuće potvrde kojom se dokazuje činjenica postojanja ugovora o radu, odnosno činjenica mirovinskog osiguranja temeljenog na radu; za redovne studente / učenike potvrda fakulteta / škole o statusu redovitog studenta ili učenik, ne stariju od dana objave javnog poziva natječaja.

**3***. za dijete samohranog roditelja*: preslika rješenja o razvodu braka, preslika rodnog lista za

roditelja koji nije bio u bračnoj zajednici, preslika smrtnog lista ili izvatka iz matice umrlih za preminulog roditelja, te izjava o članovima zajedničkog kućanstva ovjerena kod javnog bilježnika

**4.** *za dijete u udomiteljskoj obitelji, bez roditelja ili bez odgovarajuće roditeljske skrbi:* preslika rješenja odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi

**5.**  *za dijete roditelja koji primaju doplatak za djecu*: rješenje/potvrda o pravu na doplatak za djecu

**6**. *za dijete koje ima specifične razvojne i/ili zdravstvene potrebe*: relevantna dokumentacija za utvrđivanje navedenih potreba i statusa djeteta

**7.** za dijete s teškoćama u razvoju.: nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta

**8.**  *za treće dijete u obitelji ukoliko ga prijavljujete u vrtić :* potvrdu ili neki drugi dokaz da se ne nalazite na rodiljnom ili roditeljskom dopustu za to dijete, osim ako roditelj ne dokaže da taj dopust završava do 31. kolovoza tekuće godine

**9.** *za djecu iz obitelji s troje ili više djece:* rodne listove za svu malodobnu djecu, odnosno punoljetnu uzdržavanu djecu, kao dokaz da je dijete iz obitelji s troje ili više djece

**OSTALA DOKUMENTACIJA:**

1. Potvrda o obavljenom sistematskom pregledu

2. Kopiju knjižice cijepljenja

**III.**

Javna objava upisa djece u Dječji vrtić „Morska vila“ Nin za pedagošku 2023./2024. godinu objaviti će se u mjesecu svibnju na oglasnim pločama Dječjeg vrtića „Morska vila“ Nin, te na web stranici [www.vrtic-morska-vila.hr](http://www.vrtic-morska-vila.hr)

Objava za upis sadrži podatke o rokovima za podnošenja Zahtjeva za upis, upisnoj dokumentaciji, objavi rezultata upisa te sklapanju ugovora.

**IV.**

Postupak upisa djece u Dječji vrtić „Morska vila“ Nin provodi Povjerenstvo za upis djece koju imenuje Upravno vijeće Vrtića.

Povjerenstvo čine: 3 predstavnika Vrtića (stručni suradnik, odgajatelj, ravnatelj).

Povjerenstvo po okončanju roka za podnošenje prijava za upis djece, uz suglasnost ravnatelja, prema dokaznoj dokumentaciji, sukladno članku 13. Pravilnika o upisu djece i o mjerilima upisa korisnika usluga utvrđuje redoslijed i predlaže Listu reda prvenstva u Dječji vrtić za tekuću godinu.

Lista reda prvenstva sadrži:

1. Redni broj redoslijeda djeteta,

2. Prezime i ime djeteta ili šifra djeteta

3. Broj ostvarenih bodova prema mjerilu bodovanja, te ukupan broj ostvarenih bodova,

4. Mjesto i datum utvrđivanja Liste

Na temelju Liste reda prvenstva, Upravno vijeće donosi konačnu Odluku o upisu.

Predsjednica Upravnog vijeća:

Ines Jakovčević